open-index/open-wikipedia-markdown huggingface dataset:
החלטה 68/262 של העצרת הכללית של האו"ם

**החלטה A/RES/68/262 של העצרת הכללית של האו"ם** אומצה ב-27 במרץ 2014 עקב תוצאות ההצבעה בפתיחת המליאה ה-80 של המושב ה-68 של העצרת הכללית של האו"ם.

מושב זה של האו"ם התכנס במיוחד כדי לדון בנושא השתלטות הצבא הרוסי על חלק משטחה של אוקראינה (הרפובליקה האוטונומית של קרים והעיר סבסטופול).

המסמך, שכותרתו "השלמות הטריטוריאלית של אוקראינה", אומץ כתגובה לסיפוח הרוסי של חצי האי קרים ומשמעותו שהקהילה הבין-לאומית מסכימה שלמרות הסיפוח לרוסיה, קרים ממשיכה להיות שטח בריבונות אוקראינה. ההחלטה נסמכת על עיקרון במשפט הבין-לאומי המנהגי שקובע שמדינות חדשות מופיעות בשטחן של ארצות ישנות, או צומחות מתוך אימפריות קולוניאליות, הגבולות הרשמיים האחרונים שהיו בעבר אמורים להיות קווי הגבולות החדשים. דוקטרינה זו ידועה כ-"אוטי פוסידטיס יוריס" – uti possidetis juris – כלומר, "אתה מחזיק על-פי חוק", הגבול שהיה הוא הגבול שיהיה. עיקרון זה יושם לגבי הגבולות של מדינות חדשות ברחבי העולם, והוכר כעקרון בסיסי של החוק הבינלאומי על-ידי בית המשפט הבינלאומי לצדק. גם כאשר מספר מדינות מופיעות מתוך מדינה אחת, כפי שרוסיה ואוקראינה הגיחו מתוך ברית-המועצות, החלוקות האדמיניסטרטיביות הפנימיות הקודמות הופכות לגבולות הבינלאומיים החדשים.

ההחלטה הבלתי-מחייבת, שנתמכה על ידי 100 מדינות החברות באומות המאוחדות, אישרה מחדש את מחויבותה של האספה הכללית של האו"ם לשלמותה הטריטוריאלית של אוקראינה על פי הגבולות הבינלאומיים המוכרים שלה, והדגישה את אי-תקפותו של משאל קרים (2014).

יוזמות ההחלטה היו קנדה, קוסטה ריקה, גרמניה, ליטא, פולין ואוקראינה. 

בעד המסמך הצביעו 100 מדינות, 11 מדינות הצביעו נגד, 58 נמנעו, ו-24 מדינות לא השתתפו בהצבעה בשל היעדר נציגים במושב זה של העצרת.

ההחלטה אומצה לאחר ניסיונותיה הכושלים של מועצת הביטחון של האו"ם, שכינסה 7 ישיבות כדי למצוא פתרון לשאלת משבר חצי האי קרים, אולם אלה נתקלו בהטלת וטו על ידי רוסיה.

ב-28 במרץ 2014 הודיעה רוסיה שההחלטה מזיקה, והאשימה מדינות מערביות בשימוש בסחיטה ואיומים כדי לגייס קולות בעד ההחלטה.

## תוצאות ההצבעה

## קישורים חיצוניים
* החלטה A/RES/68/262 באתר האו"ם

## הערות שוליים

68 262
קטגוריה:רוסיה: יחסי חוץ
קטגוריה:משבר קרים
גופנה

**גופנה** (**גופנא**) הייתה בתקופת בית שני בירת חבל יישוב יהודי במרכז חבל בנימין, עורף חקלאי לירושלים ותנובת אדמתה, יין נסכים ושמן קשורה בטבורה לעבודת בית המקדש, ערש מרד החשמונאים.

מקובל לזהות את גופנה עם הכפר הפלסטיני הנוצרי בן זמננו ג'יפנה. על שם העיר הקדומה, מכונה כיום רכס ההרים שמצפון מערב לפסגות בשם "הרי גופנה" (גם: "הרי גופנא"). העיר מופיעה במפת מידבא.

## היסטוריה
במקום התקיימה עבודת אדמה יהודית החל בתקופת בית ראשון, והיא נעשתה בירת חבל יהודי גדול ופורה בשומרון שהתקיים כל תקופת בית שני. נודעה בגפניה ועצי הזית, ובתעשיית יין בהובלת משפחות כהנים ידועות. בתוספתא מכונה העיר בשם "בית גופנין".

בספר חשמונאים א' ב' ט"ו-כ"ז; נמסר אודות הימלטותו בשנת 167 לפנה"ס של מתתיהו החשמונאי ובניו להרים לאחר שהתקומם כנגד גזרות אנטיוכוס אפיפנס, פרופ' מיכאל אבי-יונה זיהה את ההרים שאליהם נמלט כהרי גופנה.

גופנה נזכרת רבות בכתביו של יוסף בן מתתיהו. תחילה, נזכרת העיר בתיאור קרבותיו של יהודה המכבי. לאחר מכן נזכרת העיר בהקשר למכירתה בידי הרומאים לעבדים, ופדיונה לאחר שלא עמדה בעול המיסים שהוטל עליה על ידי קסיוס, טרם תקופתו של הורדוס.

בתיאור פרובינקיה יהודה מציין יוספוס את גופנה כמחוז השני בסדר המחוזות (טופארכיות) לאחר ירושלים, וכן מתאר כיצד נפלו העיר והמחוז שלה בידי גייסותיו של אספסיאנוס. לאחר מכן, מתאר יוספוס כי טיטוס עבר בגופנה הכבושה בדרכו לכיבוש ירושלים.

בזמן המרד הגדול נזכר יוחנן בן חנניה כמי שהתמנה למפקד המורדים במחוז גופנה ובמחוז עקרבת.
נראה שגם לאחר כישלון המרד המשיכה העיר להתקיים כיישוב יהודי. בתלמוד הירושלמי נזכר בית כנסת שבנו בני גופנה בציפורי, המכונה "כנישתא דגופנא דציפורין", ויש המשערים שהיו אלו בני גופנה שהוגלו לגליל לאחר דיכוי מרד בר כוכבא. העיר עדיין שגשגה תחת השלטון הביזנטי והערבי בשל מיקומה על נתיב סחר.

במאה ה-20 הוצע לזהות את הכפר ג'יפנה עם העיר המקראית עפני, אולם זיהוי זה הוא אינו ודאי.

## מאחז
ביום רביעי כ"א בתמוז תשפ"ב כחלק ממבצע נרחב של תנועת נחלה לבניית מאחזים חדשים עלה גרעין התיישבות בנקודה שבין היישוב נחליאל שבגוש טלמונים לכפר הערבי ביתילו, שהחלה להיקרא גופנה. ביום העלייה עלו אלפי אנשים, שפונו למחרת על ידי כוחות מג"ב.. בכ"א בשבט תשפ"ג, בעקבות פיגוע הדריסה בשכונת רמות, חודשה הנוכחות במקום, ונבנו בו שלושה מבני קבע, שנהרסו ביום המחרת ובהמשך נבנו מחדש. כיום מתגוררות במקום מספר משפחות.

## לקריאה נוספת
*זאב וילנאי, הערך "גופנה", אנציקלופדיה אריאל, 1270–1271.

## קישורים חיצוניים

* Mount Ephraim and Benjamin

* מאמר על הרי גופנא באתר jerusalemwalks.
* המחבוא של החשמונאים: הכירו את הרי גופנה, באתר בחדרי חרדים
* 

## הערות שוליים

קטגוריה:קהילות ויישובים יהודיים בארץ ישראל בתקופה החשמונאית
קטגוריה:יישובים יהודיים בארץ ישראל בתקופת בית שני
קטגוריה:מאחזים ביהודה ושומרון
גזה אוטליק

**גזה אוטליק** (בהונגרית: **Ottlik Géza**; 1912, בודפשט  – 1990, בודפשט) היה סופר, משורר, מתרגם, תאורטיקן ברידג' הונגרי וחסיד אומות העולם.

## קורות חיים
אוטליק למד בבית ספר צבאי בקסג שבמערב הונגריה ובבודפשט, ולמד בבודפשט מתמטיקה ופיזיקה.

### בתקופת מלחמת העולם השנייה
עם פלישת הגרמנים להונגריה במרס 1944 התגורר אוטליק בבודפשט עם אשתו ג'ונג'י (Gyöngyi). עוד לפני המלחמה התוודע ליצירתו של הסופר והמשורר ההונגרי-יהודי אישטוואן וש והיה מודע לרדיפות שזה סבל על רקע יהדותו. למרות העובדה שאוטליק ווש לא הכירו זה את זה קודם לכן, הסתירו אוטליק ואשתו את וש בדירתם מעת עלייתם של אנשי צלב החץ לשלטון באוקטובר 1944 ועד כניסת הצבא האדום לבודפשט בפברואר 1945. השניים חלקו עם וש את מזונם גם בתקופות הרעב שעברו על בודפשט בזמן הקרבות. לווש לא היו מסמכי זהות מזויפים ולכן שהותו עמם סיכנה באופן מוחשי את חייהם, בייחוד לאור העובדה ששוערת הבית הייתה חברת צלב החץ.

כשנודע לאוטליק שאמו של וש גורשה בצעדת מוות שיצאה מאובודה לכיוון גרמניה, הוא יצא בעקבותיה והצליח להביא לשחרורה. כשהתפרצו אנשי צלב החץ לדירת בני הזוג במפתיע, ולווש לא היה זמן להסתתר, אלא רק לעבור לחדר השני, הגיבה ג'ונג'י בכעס ובעלבון מזויפים, במחאה על ההתנהגות הזו, וציינה את ייחוסו של גזה אוטליק. אנשי צלב החץ עזבו את הבית בלי שחיפשו בו, וכך ניצלו וש ומסתיריו.

### לאחר המלחמה
אוטליק היה מתרגם וסופר פורה ומוערך, שספריו תורגמו למספר שפות. בין היתר תרגם להונגרית מאנגלית, מיצירותיהם של ברנרד שו ואוולין וו, וכן מגרמנית, מיצירותיהם של תומאס מאן ושטפן צווייג. בשנת 1959 כתב את הרומן הידוע ביותר שלו, "בית הספר שעל הגבול" (Iskola a határon). כמו כן כתב מספר ספרי הדרכה ותאוריה בנושא ברידג', שזכו להערכה בתחום.

## הכרה
בשנת 1998 הוכר אוטליק בתור חסיד אומות העולם על ידי יד ושם.

## קישורים חיצוניים

* 
* 

קטגוריה:הונגרים חסידי אומות העולם
קטגוריה:מצילים בשואה: הונגריה
קטגוריה:מתמטיקאים הונגרים
קטגוריה:מתרגמים הונגרים
קטגוריה:סופרים הונגרים
קטגוריה:בודפשט: אישים
קטגוריה:הונגרים שנולדו ב-1912
קטגוריה:הונגרים שנפטרו ב-1990
אבי ברזילי

**אבי ברזילי** (נולד ב-1954) הוא עיתונאי ישראלי. בעבר כיהן כראש מחלקת אקטואליה בגלי צה"ל ומנכ"ל חדשות 10.

## ביוגרפיה
ברזילי שירת ככתב צבאי וכתב לכלכלה בגלי צה"ל, עבר קורס קצינים ושימש ראש מחלקת החדשות של התחנה. לאחר שחרורו שימש עורך וכתב בערוץ הראשון ובקול ישראל. בהמשך עבד בידיעות אחרונות, ובתפקידו האחרון בעיתון שימש ראש דסק ועורך לילה ראשי. הוא כיהן כמנכ"ל משותף של קבוצת TV3 שהתמודדה ללא הצלחה במכרז להפעלת ערוץ 10.

בשנים 1996–2000 שימש עורך תוכניות הטלוויזיה "עובדה" בחברת טלעד, ולאחר מכן שימש עורך ראשי של התוכנית "אולפן שישי" בערוץ 2. ב-2005 מונה למנכ"ל חדשות 10 אך הודח לאחר מספר חודשים בתפקיד.

ב-2007 מונה לעורך ראשי של התוכנית "חדשות הספורט" בערוץ הספורט ושימש המנהל המקצועי של ספורט5 קולג', מכללה לתקשורת ספורט בשיתוף של ערוץ הספורט עם מכון וינגייט. ב-2012 מונה לעורך הראשי של תוכנית הטלוויזיה "יציע העיתונות" בערוץ הספורט ושימש בתפקיד עד 2015. ב-2016 מונה לראש מחלקת אקטואליה בגלי צה"ל. בספטמבר 2017 עזב את גלי צה"ל ומונה לעורך הראשי בתוכניתם של לוסי אהריש ואודי סגל ברשת, שבועות ספורים לאחר מכן סיים את תפקידו.

ברזילי מתגורר בתל אביב-יפו, נשוי ואב לשלושה.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:חיילי גלי צה"ל
קטגוריה:סגל ידיעות אחרונות
קטגוריה:סגל ערוץ עשר
קטגוריה:סגל חברת החדשות
קטגוריה:סגל ערוץ הספורט
קטגוריה:עובדי רשות השידור
קטגוריה:כתבים צבאיים ישראלים
קטגוריה:ישראלים שנולדו ב-1954
עוואלי

**עוואלי** (בערבית: **عوالي**; תעתיק מדויק: **עואלי**) היא עיירה קטנה במרכז ממלכת בחריין שבמפרץ הפרסי.
## היסטוריה
העיירה נוסדה ב-1932 על ידי חברת הנפט של בחריין, והיא מאוכלסת בעיקר על ידי מהגרים מרחבי העולם שכישוריהם נדרשו בהקמה והפעלה של בית הזיקוק בסיתרה. מצפון לעיר נמצאים בתי הזיקוק של בחריין, ומדרום לה נמצאים בארות הנפט והאזור המדברי של סאח'יר.

בעיירה שוכן בית חולים קטן שנקרא בית החולים עוואלי, בבית החולים 25 מיטות, שני חדרי לידה, שני פיזיותרפיסטים, דיאטנית ובית מרקחת. בית החולים נמצא בבעלות חברת השמן והנפט הבחריינית "בפקו".

בעיירה שוכן פארק גדול ממדים "פארק הנסיכה סאביקה", אליו נוהרים המונים ביום הלאומי של בחריין. בעוואלי קיים גם מועדון הגולף הוותיק ביותר בבחריין שפועל מה-1 בינואר 1937.

בעיירה קהילה גדולה של מאמינים נוצרים, אך ישנם גם מאמינים מוסלמים, לכן קיימות בעוואלי שתי כנסיות בשם "קתדרלת סנט כריסטופר" ו"כנסיית עוואלי האנגליקנית" וקיים גם מסגד בשם "מסגד עוואלי" שפועל משנת 1963.

## הערות שוליים

קטגוריה:בחריין: ערים
קטגוריה:יישובים שהוקמו ב-1932
תיאור לגראנז'י ואוילרי של שדה זרימה

בתורת הזרימה הקלאסית, **התיאור הלגראנז'י של שדה זרימה** הוא צורת הסתכלות על תנועת זורם בה הצופה מביט על חלקיק בודד, או קבוצת חלקיקים בודדים של הזורם בתנועתם כתלות במיקום ובזמן. בהינתן מיקום של חלקיק בודד או מספר חלקיקים כתלות בזמן, יתקבל קו מסלול לפי התיאור הלגראנז'י.ניתן לדמות את התיאור הלגראנג'י לצופה שיושב על סירה ושט במורד נהר.

**התיאור האוילרי של שדה זרימה** הוא צורת הסתכלות על תנועת הזורם כך שמסתכלים על נקודה במרחב ומתמקדים בחלקיקי הזורם שעוברים בנקודה כתלות בזמן. ניתן לדמות את התיאור האוילרי לצופה שעומד על סכר של נהר ומסתכל על הזורם שעובר מתחתיו. התיאור הלגראנז'י והאוילרי של שדה זרימה לעיתים מוגדרים גם כ**נקודות ייחוס לגראנז'ית ואוילרית**. התיאור של שדה הזרימה, הן הלגראנז'י והן האוילרי, יכולים להיות מיוחסים עבור כל נקודת ייחוס שנבחר, ובכל מערכת קואורדינטות שנבחר (קרטזית, גלילית או קוטבית). 

## הגדרה
בתיאור אוילרי של שדה, השדה מיוצג על ידי פונקציה של המיקום \vec{x} ושל הזמן t.

לדוגמה, מהירות הזרימה מיוצגת על ידי הפונקציה:
:\vec{u}\left(\vec{x},t\right)

לעומת זאת, בתיאור הלגראנז'י של שדה, תכונה של חלקיק בודד מיוצגת כתלות בזמן.

החלקיק מיוצג על ידי שדה וקטורי \vec{x}_0 שאינו תלוי בזמן (לרוב, \vec{x}_0 יבטא את מיקום מרכז המסה של החלקיק בזמן t_0 כלשהו, כאשר הוא נבחר באופן מסוים על מנת לחשב את השינויים האפשריים כתלות בזמן. לכן מרכז המסה הוא פרמטר טוב לייצוג מהירות הזרימה \vec{u} של החלקיק).

בתיאור הלגראנז'י, הזרימה מיוצגת על ידי הפונקציה:
:\vec{U}\left(\vec{x}_0,t\right)

אשר נותנת את מיקום החלקיק המסומן ב־\vec{x}_0 בזמן t.

הקשר בין התיאור הלגראנז'י והתיאור האיולרי של שדה נתון על ידי:
:\vec{u}\left(\vec{U}(\vec{x}_0,t),t \right) = \frac{\partial \vec{U}}{\partial t}\left(\vec{x}_0,t \right)

מכיוון ששני האגפים של השוויון מתארים את מהירות החלקיק \vec{x}_0 בזמן t.

במערכת הצירים שנבחרה, \vec{x}_0 ו־\vec{x} מתארים את **הקואורדינאטות הלגראנז'יות**, **והקואורדינאטות האוילריות** של הזורם.

## נגזרת חומרית

התיאור הלגראנז'י והתיאור האוילרי של קינמטיקת ודינמיקת שדה הזרימה באים לידי ביטוח על ידי הנגזרת החומרית (נקראת גם נגזרת מלווה או נגזרת לגראנז'ית).

נניח שנתון שדה זרימה \vec{u}, וכמו כן נתונה תכונה כלשהי הנתונה בתיאור אוילרי \vec{F}(\vec{x},t) השינוי הכולל של התכונה \vec{F} שחווה חלקיק זורם ספציפי מבוטא על ידי: 
:\frac{\mathrm{D}\vec{F}}{\mathrm{D}t} = \frac{\partial \vec{F}}{\partial t} + \vec{u}\cdot \nabla\vec{F}
כאשר \nabla \vec{F} הוא הגרדיאנט של \vec{F}, והאופרטור \nabla\cdot \vec{u} מופעל על כל איבר של \vec{F}).

הביטוי הנ"ל מראה את השינוי של השדה \vec{F} כאשר חלקיקי זורם נעים דרך שדה זרימה המבוטא בצורתו האוילרית \vec{u}.

הביטוי מתקבל באגף ימין של המשוואה מתקבל כתוצאה מכלל השרשרת מכיוון שהפונקציה \vec{F}(\vec{U}(\vec{x}_0,t)t) היא פונקציה של t.

## ראו גם
* שדה (פיזיקה)
* מכניקת הזורמים
* קווי זרם, קווי סימון וקווי מסלול
* נגזרת חומרית
* מערכת ייחוס

## לקריאה נוספת

* 
* 
* 
* 


קטגוריה:אווירודינמיקה
קטגוריה:הידרודינמיקה
פשאסניש

**פשאסניש** (בפולנית: **Przasnysz**; ביידיש: **פרושניץ**) היא עיר מחוז קטנה בפרובינציית מזוביה שבפולין, בה התקיימה עד השואה קהילה יהודית גדולה.

## תולדות היישוב
פשאסניש נזכרת לראשונה בשנת 1416, ובשנת 1427 הוענקו לה זכויות עיר והיתרים לקיים בה שווקים וירידים. מיקומה של העיר על דרך מסחר בין ורשה ודנציג, ובסמוך לגבול פרוסיה, תרמה לפיתוחה הכלכלי.

באמצע המאה ה-17 נפגעה העיר קשות כתוצאה מקרבות הפולנים והשוודים. בחלוקת פולין השנייה, בשנת 1793, נכללה העיר בתחום פרוסיה, ובשנת 1815 נכללה בתחום פולין הקונגרסאית. בשנת 1867 הפכה העיר לעיר מחוז, ובשנים שלאחר מכן הוקמו בה מפעלי תעשייה שונים.

## יהודי פשאסניש
ממוזער|בית הקברות היהודי בפשאסניש.
יהודים ישבו בעיר מהמאה ה-16, אך בהמשך אותה מאה גורשו ממנה. היישוב היהודי בעיר חודש בראשית המאה ה-18, ועד סוף אותה מאה היו יהודי העיר כפופים לקהילת צ'חאנוב הסמוכה. בין השנים 1822 ו-1862 הוטלו מגבלות מגורים על יהודי העיר, והם רוכזו ברובע אחד. במהלך המחצית השנייה של המאה ה-19 נפוצה בעיר החסידות, ולקראת סוף המאה ה-19 הוקמה בעיר התארגנות ציונית ראשונה.

בתחילת המאה ה-20 נמנו בעיר 3,554 יהודים, שהיוו רוב בקרב תושביה. במהלך הכיבוש הרוסי של העיר בתחילת מלחמת העולם הראשונה, גירשו  אלו את כל יהודיה ליישובי הסביבה. עם כיבוש העיר בידי הגרמנים, שבו אליה חלק קטן מיהודיה. בין מלחמות העולם נמנו בעיר 2,158 יהודים, למעלה משליש מתושביה. בסיוע הג'וינט השתקמה במעט הקהילה בעיר, ובשנים אלה התקיימה בה פעילות של המפלגות הציוניות, של הבונד ושל אגודת ישראל. במהלך שנות השלושים של המאה ה-20 סבלו יהודי העיר מהתנכלויות אנטישמיות גוברות והולכות כלפיהם מצד שכניהם הפולנים.

### בשואה
עם פרוץ מלחמת העולם השנייה נמלטו מהעיר רוב יהודיה, בעיקר למקוב מזובייצקי ולוורשה. כאשר נכנסו הגרמנים לעיר, ריכזו אלו את מעט היהודים שנותרו בה בכנסייה המקומית, שם הוחזקו במשך הלילה שכובים על הרצפה, בפיסוק רגליים וידיים. למחרת בבוקר, הועמסו היהודים על משאיות, ונלקחו לפרוסיה המזרחית, שם הוצגו בפני האוכלוסייה המקומית. כעבור כמה ימים הותר ליהודי העיר לשוב לפשאסניש, ואלו מצאו כי בתיהם נתפסו בידי שכניהם הפולנים, או נבזזו על ידם.

ב-29 בספטמבר 1939, במהלך חג הסוכות, ריכזו הגרמנים את יהודי העיר מחדש בכיכר המרכזית בה, וגירשו אותם במשאיות לעבר הגבול הסובייטי, משם התפזרו אלו בערי הסביבה. כ-40 משפחות יהודיות ששבו לפשאסניש נצטוו לענוד בה טלאי צהוב, ובתחילת שנת 1940 גורשו למקוב מזובייצקי, שם חלקו את גורל יתר יהודי המקום.

בכפר ליד העיר יודוויגה שפט פעלה להצלת יהודי ועל כך קיבלה הכרה כחסיד אומות העולם.

## קישורים חיצוניים

* 
* 
* פשאסניש באתר מרכז מורשת יהדות פולין
* 
* 

קטגוריה:מזוביה: ערים
קטגוריה:שואת יהודי פולין: קהילות
קטגוריה:מזוביה: עיירות יהודיות
אברהם (כדורגלן)

**אברהם גונסאלס קסאנובה** (בספרדית: **Abraham González Casanova**; נולד ב-16 ביולי 1985 בברצלונה שבספרד), הידוע בקיצור כ**אברהם**, הוא כדורגלן ספרדי המשחק בעמדת הקשר בקבוצת לובוס BUAP מליגת העל המקסיקנית.

## קריירת מועדונים

אברהם נולד וגדל בברצלונה שבחבל קטלוניה. הוא שיחק לראשונה בקבוצת הכדורגל המקומית, טראסה, בעונת 2004/2005, שהסתיימה בירידת הקבוצה לליגה השלישית.

שנתיים לאחר מכן נקנה אברהם על ידי ברצלונה והחל לשחק בקבוצת המילואים שלה, ברצלונה אתלטיק, ששיחקה בליגה הרביעית. ב-10 באוקטובר 2008 ערך את הופעת הבכורה שלו בקבוצה בגביע הספרדי, במשחק הגומלין של שלב 32 הגדולות, במשחק נגד בנידורם, שנגמר בניצחון 1-0 של ברצלונה. ב-30 במאי 2009 ערך את הופעת הבכורה שלו בליגה הספרדית כאשר החליף את צ'אבי במשחק נגד דפורטיבו לה קורוניה, שהתקיים לאחר שברצלונה הבטיחה את זכייתה באליפות ספרד ונגמר בתוצאה 1-1.

בקיץ 2009 שוחרר אברהם מברצלונה והצטרף לקדיס, אשר חזרה לליגת המשנה לאחר עונת היעדרות. הוא שיחק בקבוצה במשך עונה אחת, עונה בה חזרה קדיס לליגה השלישית.

לקראת עונת 2010/2011 חתם אברהם בז'ימנסטיק טרגונה מליגת המשנה, ובחלון ההעברות, לאחר חצי עונה, הושאל לפונפראדינה, יריבתה של קדיס בליגה.

ב-15 ביולי 2011 עבר אברהם לקבוצה נוספת מהליגה השנייה, אלקורקון.

לאחר שתי עונות עבר אברהם לאספניול, וב-27 בפברואר 2015 הבקיע את שער הבכורה שלו בליגת העל הספרדית בניצחון נגד קורדובה.

ב-16 ביוני 2016 חתם אברהם באוניברסידד נסיונל מליגת העל המקסיקנית.

## תארים
### כשחקן
#### ברצלונה
* אליפות ספרד (1): 2008/2009
* הגביע הספרדי (1): 2008/2009

## קישורים חיצוניים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני ז'ימנסטיק טרגונה
קטגוריה:כדורגלני אספניול
קטגוריה:כדורגלני אוניברסידד נסיונל
קטגוריה:ברצלונה: כדורגלנים
קטגוריה:ספרדים שנולדו ב-1985
תסמונת קלובס

**תסמונת קלובס** (באנגלית: **CLOVES Syndrome**) היא תסמונת נדירה מאוד, שנכון ל-2015 לוקים בה כ-55 אנשים ברחבי העולם, הסובלים מסימפטומים שונים, החל מגידולי רקמות רכות עד למומים בכלי הדם שמסביב לעמוד השדרה או באיברים פנימיים. התסמונת קשורה לתסמונות דומות אחרות, כמו תסמונת פרוטאוס.

באנגלית, CLOVES הוא ראשי תיבות של:
* **C** בשביל congenital, מום מולד.
* **L** בשביל lipomatous, ליפומה, גידול שפיר אשר מורכב מרקמות שומן. ללוקים בתסמונת קלובס מופיע לרוב גידול כזה בצדי הגב, ברגליים ובבטן.
* **O** בשביל overgrowth, מכיוון שתסמונת קלובס גורמת לעלייה חריגה במשקל הגוף או באיבר מסוים.
* **V** בשביל overgrowth, מומים בכלי הדם, שכן לחלק מהלוקים בתסמונת קלובס יש זרימת דם מהירה, ולחלק איטית מהרגיל.
* **E** בשביל Epidermal.
* **S** בשביל Skeletal, Skeletal Anomalies או scoliosis, עקמת, שכן בעמוד השדרה של חלק מהלוקים בתסמונת התפתחו מומים.

התיאור הראשון של תסמונת קלובס נכתב על ידי הרמן פרידברג, רופא גרמני, בשנת 1867.

קלובס
קטגוריה:מחלות נדירות
נוטוקולוסוס

**נוטוקולוסוס** (שם מדעי: *Notocolossus*) הוא סוג של דינוזאור זאורופוד ענק מענף טיטאנוזאוריה שנתגלה בפרובינציית מנדוסה בארגנטינה ותואר בינואר 2016. פירוש שמו "ענק דרומי". הוא חי בדרום אמריקה בתקופת הקרטיקון כ-86 מיליון שנים לפני זמננו. אורכו היה כ-24–28 מטר ומשקלו הוערך כנע בין 40 ל-60 טון, תלוי בשיטת ההערכה. המאובנים שנמצאו כוללים עצם הזרוע באורך 1.76 מטר, חוליות מהזנב, עצמות מאגן הירכיים ועצמות מכף הרגל.


File:Notocolossus NT small.jpg|איור של נוטוקולוסוס


## קישורים חיצוניים


* 

* המאמר באתר של Nature

קטגוריה:בעלי חיים שתוארו ב-2016
קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי מאט למנה
קטגוריה:מאובני טקסונים שתוארו ב-2016
לירון נירגד

**לירון נירגד** (נולדה ב-28 בספטמבר 1957) היא פסיכולוגית ובעברה שחקנית קולנוע ותיאטרון ישראלית. 

נירגד ידועה בגילום דמותה של מיקי בסרט "הלהקה".

## ביוגרפיה
נירגד היא הבכורה למשפחה בת שלוש בנות, אחותה היא הסופרת ליה נירגד. בילדותה התגוררה עם משפחתה במספר מדינות במסגרת תפקידיו של אביה, ובהן בארגנטינה, שם שימש אביה רם נירגד כשגריר ישראל. כשחזרו לישראל התגוררה משפחתה בסביון.

נירגד שירתה בצה"ל בלהקת פיקוד הדרום. 

בשנת 1978 היא לוהקה לסרט "הלהקה" לאחר שרוני בראון המליץ עליה, והיא גילמה בה את חברת הלהקה מיקי. 

לאחר השתתפותה בסרט "הלהקה" נירגד השתתפה בסרטים נוספים, בהם: "חמש חמש", "צלילה חוזרת" ו"ביום בהיר רואים את דמשק"; ולאחר מכן פרשה ממשחק והחלה ללמוד פסיכולוגיה.

נירגד נשואה ואם לשני בנים. בנה הבכור, מיכאל נירגד-גיא שירת בגלי צה"ל, הלחין את המוזיקה לסרטו של ירמי שיק בלום – "הסדרן", שימש כמגיש במסגרת שידורי הרדיו של חדשות 10, וכיום עוסק בקריינות. בנה הצעיר, אלון נירגד-גיא, הוא פסיכולוג ומורה לתיאטרון אלתורים.

## פילמוגרפיה נבחרת

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:ישראליות שנולדו ב-1957
קטגוריה:ישראלים שנולדו ב-1957
גרבולין

**גרבולין** (בפולנית: **Garwolin**; ביידיש: **גארוואלין**) היא עיר מחוז קטנה בפרובינציית מזוביה שבפולין, על גדות נהר וילגה, בה התקיימה עד השואה קהילה יהודית גדולה.

## תולדות היישוב
גרבולין נזכרת לראשונה בשנת 1423, ובשנת 1526 הוענקו לה זכויות עיר והיתרים לקיים בה שווקים וירידים. בשל מיקומה על נהר וילגה, המתחבר לויסלה, הפכה העיר למרכז מסחרי לסביבתה.

במהלך המאות ה-17 וה-18 נפגעה העיר כתוצאה מפלישת האימפריה השוודית, וכתוצאה מדליקות, הצפות ומגפות שפקדו אותה. בחלוקת פולין השלישית, בשנת 1795, נכללה העיר בתחום אוסטריה, ובשנת 1815 נכללה בתחום פולין הקונגרסאית.

## יהודי גרבולין
ממוזער|בין הקברות היהודי בגרבולין
התיעוד הראשון לישיבת יהודים בעיר הוא מהמאה ה-17, ומתחילת המאה ה-18 התקיימה בעיר קהילה עצמאית. חרף הגבלות מגורים שהוטלו על יהודי העיר בין השנים 1827 ו-1862, גדלה במהלך המאה ה-19 האוכלוסייה היהודית בעיר, ובשנת 1860 נבנה בה בית כנסת מפואר. בתום מלחמת העולם הראשונה סבלו יהודי העיר מהתנכלויות אלימות מצד חיילי הצבא הכחול, ולאחר מכן מפרעות מצד הפולנים המקומיים.

בין מלחמות העולם נמנו בעיר 2,424 יהודים, כמחצית מתושביה, והתקיימה בה פעילות של המפלגות הציוניות, של הבונד ושל אגודת ישראל. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות כלפיהם מצד שכניהם הפולנים, שלובו בידי הכומר המקומי.

### בשואה
בתחילת מלחמת העולם השנייה הופצצה העיר בידי מטוסים גרמניים, באופן שגרם להריסתה כמעט עד היסוד, תוך הרג רבים מתושביה, והימלטות היתר. עם כניסת הגרמנים לעיר ב-18 בספטמבר 1939, מצאו בה אלו רק כ-200 יהודים. על יהודים אלו הטילו הגרמנים חובת ביצוע עבודות כפייה, שהוסדרה באמצעות יודנרט. בהמשך רוכזו יהודי העיר בשטח ההרוס בה.
 
במאי 1940 גורשו אחרוני יהודי העיר לפריסוב, ולאחר גירוש קבוצת עובדי כפייה יהודים שעוד הושארה בעיר בנובמבר 1941, הוכרזה גרבולין כ"נקייה מיהודים".

## קישורים חיצוניים

* 
* 
* גרבולין באתר מרכז מורשת יהדות פולין
* 
* 

קטגוריה:מזוביה: ערים
קטגוריה:שואת יהודי פולין: קהילות
קטגוריה:מזוביה: עיירות יהודיות
איה זרונית מדגסקרית

**איה זרונית מדגסקרית** (שם מדעי: *Polyboroides radiatus*) היא עוף דורס ממשפחת הנציים החיה באי מדגסקר והיא קרובת משפחתה של איה זרונית אפריקנית. אין לה תת-מינים מוכרים.

איה זו חיה רק במדגסקר ברחבי יערות שפלה לחים וכן יערות הרריים טרופיים או סובטרופיים. אורכה כמו קרובתה האפריקנית, 68-70 ס"מ. היא בעלת נוצות גדולות ואפורות בהירות עם פנים חיוורים בצבע צהוב או אדום ואצל הצעירים חום או אפור כהה. לרגליה פרקים מגודלים צהובים וארוכים. הזנב שחור עם מעט נוצות מפוספסות לבנות, מקורה הארוך ושחור וגם עיניה שחורות.

אלה עופות דורסים מרשימים ובין הגדולים שבעופות מדגסקר. חיים ביערות הגשם וצדים חיות קטנות כמו זוחלים כמו לטאות ונחשים, דו-חיים, ויונקים קטנים כמו למורים, עטלפים ועכברים. כמו כן הם צדים עופות ומותאמים לשלוף מקינם המגונן גוזלי אורגים.

## ראו גם
* הפארק הלאומי מרוג'ג'י

## קישורים חיצוניים

ממוזער|230px|ימין|איה זרונית מדגסקרית על עץ

## הערות שוליים

קטגוריה:בעלי חיים שתוארו ב-1786
קטגוריה:טקסונים שתוארו בידי ג'יובאני אנטוניו סקופולי
קטגוריה:זרונים
קטגוריה:עופות יערות הגשם של מדגסקר
קטגוריה:מדגסקר: עופות
איה זרונית אפריקנית

**איה זרונית אפריקנית** (שם מדעי: *Polyboroides typus*) הוא מין של דורס יום גדול החי באפריקה. דורס זה שייך לסוג שהוא קרוב רחוק של הזרון והוא קרוב משפחתה של איה זרונית מדגסקרית. היא איננה קשורה לסוג איה.

אורך האיות 51–68 ס"מ, מוטת הכנפיים 118–152 ס"מ ומשקלם 500–950 גרם. אלו עופות אפורים בהירים בעלי ראשים קירחים וצהובים (או חומים ואפורים אצל צעירים) ומקור שחור. קצה הכנפיים שחורים והרגליים הצהובות והגדולות, בעלות כפל במפרקים וכן טפרים חדים. רגליים אלה דומות לרגלי הנץ העגורי, שייתכן שמקורב אליהן.

האיות הם דורסים הניזונים מפירות של דקלים מסוג Elaeis אך בעיקר אוכלי בשר הניזונים מיונקים קטנים וציפורים. הם מתמחים בתפיסה של גוזלי אורגים ודוכיפתיות עצים מקינם באמצעות הרגליים הארוכות המותאמות לקינים הבטוחים יחסית של עופות אלה. היא מעופפת אליהם מלמטה והכנפיים עוזרות לה להתייצב במקומה בשעה שהיא מחפשת עם רגליה ביצים או גוזלים. האיה צדה גם חיות עירוניות יותר כמו יונים, דרורים ואף סנאים שמגודלים בבתים.

האיה חיה ברחבי אפריקה שמדרום לסהרה. היא מעדיפה אזורים פתוחים וחמימים בהם יש עצים גדולים כמו דקלים או חורשות ולעיתים הם גם נמצאים בערים אפריקניות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי אנדרו סמית
קטגוריה:זרונים
קטגוריה:דרום אפריקה: עופות
קטגוריה:קניה: עופות
קטגוריה:הרפובליקה הדמוקרטית של קונגו: עופות
קטגוריה:עופות הסוואנה האפריקנית
רסג'ילין

**רסג'ילין** (**Rasagiline**), בשמה המסחרי **אזילקט** (**Azilect**) היא תרופה  המיועדת לחולי פרקינסון שפותחה ומשווקת על ידי חברת טבע, לפי מחקר של פרופ' מוסא יודעים מהפקולטה לרפואה של הטכניון. האזילקט אושרה לשימוש בארצות אירופה ובישראל בפברואר 2005.

## אופן פעולה
רסג'ילין הוא חומר המעכב את האנזים MAO-B, שאחראי לפירוק הדופמין בגרעיני הבסיס במוח, מה שגורם למחלה.

## לקריאה נוספת
* 

## קישורים חיצוניים

קטגוריה:תרופות לפי א'-ב'
קטגוריה:תרופות יתומות
עיט נחשים אפריקני

**עיט נחשים אפריקני** (שם מדעי: *Dryotriorchis spectabilis*) הוא מין יחיד בסוגו של עוף דורס גדול המתמחה בציד נחשים, קרוב רחוק של החיוויאי והחיוויאי הלהטוטן. התגלה בטבע ב-1863 על ידי האורניתולוג הרמן שלגל (1804–1884).
## מאפיינים
אורכו של העיט 54–60 ס"מ ומוטת כנפיו 94–106 ס"מ. הוא בעל נוצות חומות-אדמדמות עם כנפיים מעוגלות העוזרות לו לנווט ביער וזנב ארוך. הראש בעל "כתר" חום-שחור וכך גם החלק העליון של הכנפיים. הבטן לבנה ומנוקדת מעט. המקור קצר, מעוקל ושחור. זהו עוף קולני מאוד ומזכיר מעט פרה גועה.

הוא נפוץ ביערות הגשם של אפריקה המערבית מניגריה עד הרפובליקה הדמוקרטית של קונגו. הוא יצור די נחבא אל הכלים ולא ידוע עליו הרבה. הוא ניזון כפי שמשתמע משמו מנחשים וזוחלים קטנים הנפוצים ביערות אפריקה. הוא תופס אותם בטפריו הגדולות ומחדיר את טפריו לאחורי הגולגולת של הטרף. אם הוא לא מצליח להרוג את הטרף הוא יטיח אותו בענף שוב ושוב עד למותו. הוא תופס מזון הן מהקרקע והן מעלים או ענפים. לעיתים רחוקות הוא יצוד יונקים קטנים או עופות. הוא מתבודד בעיקרו אם כי לעיתים ייצפה בזוגות.

העיט אינו בסכנת הכחדה בטבע.

## תת-מינים
**Dryotriorchis spectabilis batesi*
**Dryotriorchis spectabilis spectabilis*

## קישורים חיצוניים

## הערות שוליים

קטגוריה:טקסונים שתוארו בידי הרמן שלגל
קטגוריה:עיטים
קטגוריה:עופות יחידים בסוגם
קטגוריה:בעלי חיים שתוארו ב-1863
קטגוריה:הרפובליקה הדמוקרטית של קונגו: עופות
קטגוריה:ניגריה: עופות
אלויסיו

**אלויסיו פירס אלבס** (בפורטוגזית: **Aloísio Pires Alves**; נולד ב-16 באוגוסט 1963 בפלוטאס שבברזיל), הידוע בקיצור כ**אלויסיו**, הוא כדורגלן עבר ברזילאי ששיחק בעמדת הבלם.

## קריירת מועדונים

אלויסיו נולד בפלוטאס שבמדינת ריו גראנדה דו סול, ברזיל. הוא שיחק לראשונה בקבוצת הכדורגל המקומית, אינטרנסיונל, ועזר לקבוצה לזכות שלוש פעמים בקמפאונטו גאוצ'ו, אליפות מדינת ריו גראנדה דו סול.

בשנת 1988 עבר אלויסיו לברצלונה הספרדית. הוא לא היה שחקן הרכב קבוע בקבוצה, אך פתח בהרכב בגמר גביע אירופה למחזיקות גביע לעונת 1989/1990 בו ניצחה ברצלונה את סמפדוריה בתוצאה 2-0 ובגמר גביע המלך הספרדי לעונת 1989/1990 בו ניצחה ברצלונה את ריאל מדריד באותה תוצאה.

לאחר שנתיים בהן שיחק בברצלונה עבר אלויסיו לפורטו, בה שיחק במשך 11 עונות, עד לפרישתו. במשך התקופה הוא זכה בשבע אליפויות פורטוגל, והוא אחד מחמישה שחקני פורטו שזכו בחמש אליפויות פורטוגל רצופות. בנוסף, זכה חמש פעמים בגביע הפורטוגלי ושבע פעמים בסופר קאפ הפורטוגלי.

בחודש יוני 2001 פרש אלויסיו מכדורגל, בגיל 37.

## קריירה בינלאומית

בשנת 1988 ערך אלויסיו 6 הופעות בנבחרת ברזיל. באותה שנה זכה יחד עם הנבחרת במדליית כסף באולימפיאדת סיאול.

## קריירת אימון

בעונת 2003/2004 היה אלויסיו עוזרו של ז'וזה מוריניו בפורטו. באותה עונה זכתה פורטו באליפות פורטוגל ובליגת האלופות. בעונה שלאחר מכן היה עוזרו של ויקטור פרננדס.

בעונת 2005/2006 אימן אלויסיו את פורטו ב' בליגה השנייה.

בעונת 2006/2007 אימן את וילה מאה, ובהמשך שימש כעוזר מאמן בבראגה.

## תארים
### כשחקן
#### אינטרנסיונל
* קמפאונטו גאוצ'ו (3): 1982, 1983, 1984

#### ברצלונה
* גביע אירופה למחזיקות גביע (1): 1988/1989
* הגביע הספרדי (1): 1989/1990

#### פורטו
* אליפות פורטוגל (7): 1991/1992, 1992/1993, 1994/1995, 1995/1996, 1996/1997, 1997/1998, 1998/1999
* הגביע הפורטוגלי (5): 1990/1991, 1993/1994, 1997/1998, 1999/2000, 2000/2001
* הסופר קאפ הפורטוגלי (7): 1990, 1991, 1993, 1994, 1996, 1998, 1999

## קישורים חיצוניים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:פלוטאס: כדורגלנים
קטגוריה:כדורגלני אינטרנסיונל
קטגוריה:כדורגלני ברצלונה
קטגוריה:כדורגלני פורטו
קטגוריה:כדורגלני נבחרת ברזיל
קטגוריה:כדורגלנים באולימפיאדת סיאול (1988)
קטגוריה:מאמני כדורגל ברזילאים
קטגוריה:זוכי מדליית כסף אולימפית ברזילאים: כדורגל
קטגוריה:ברזילאים שנולדו ב-1963
דקוריון (דרגה)

שמאל|ממוזער|250px|פסלון של פרש רומי מהמאה ה-1 לספירה; נמצא על קברו של קצין פרשים רומי במאה ה-19
**דקוריון** (בלטינית: **decurio**) הייתה דרגה בחיל הפרשים הרומי.

הצבא הרומי בתקופת הרפובליקה התיכונה התבסס בעיקר על חיל רגלים כבד, אולם לכל לגיון צורפו 300 פרשים. על פי פוליביוס, הפרשים חולקו ל-10 טורמות, כל אחת בת שלושים איש. אנשי הטורמה היו בוחרים מביניהם שלושה דקוריונים שהיו מפקדיהם. הבכיר מביניהם היה המפקד העליון, והשניים האחרים שימשו כסגניו.

בצבא הקיסרי השתנה הנוהג ולכל טורמה היה רק דקוריון אחד.

## קישורים חיצוניים
* 

## הערות שוליים

קטגוריה:חיל הפרשים
קטגוריה:הצבא הרומי
קטגוריה:דרגות צבאיות ברומא העתיקה
רסן

ממוזער|סוס עם רסן
**רֶסֶן** (גם **ראשיית רכיבה**) הוא שם של ראשייה (רתמה) שקושרים לראשה של בהמת רכיבה כך שהרוכב יוכל לשלוט בתנועתה. הרסן נועד לכבול את המתג בפי הסוס. חלק בלתי נפרד מהרסן הן המושכות שמחוברות למתג ובעזרתן הרוכב שולט בחיה.

## מטרת הרסן
השימוש ברסן נועד לשרת מספר מטרות, בהן:
* אפשרות לבלום את הבהמה במקרה שהיא מאבדת שליטה.
* אפשרות לכוון את הבהמה במקרה שהיא סוטה מהכיוון הרצוי.

חלק מהרסנים כוללים מכסי עיניים שנועדו להבטיח שהבהמה תשמור על מבט מרוכז קדימה לאורך כל הרכיבה. רסנים אחרים לוחצים על השפה והלסת של הבהמה וכך מונעים ממנה לפתוח את הפה למטרות לא רצויות. כמו כן ישנם רסנים שניתן לקשור אותם לאוכף כך שהבהמה לא תוכל להרכין את ראשה יותר מדי. רסנים כאלו מיועדים בעיקר עבור סוסים שעליהם רוכבים ילדים קטנים החסרים את הכוח הפיזי להרים את ראשה של הבהמה.

הרסן עשוי בדרך כלל מפלדת אל־חלד.

## קישורים חיצוניים

* 

קטגוריה:ציוד לבעלי חיים
קטגוריה:ציוד ספורט
פראמפול

**פראמפול** (בפולנית: **Frampol**; ביידיש: **פּראַמפּאָל**) היא עיירה במחוז בילגוריי שבפרובינציית לובלין בפולין, בה התקיימה עד השואה קהילה יהודית גדולה.

## תולדות היישוב
לפראמפול הוענקו זכויות עיר עוד טרם שנת 1705, ובחלוקת פולין הראשונה, בשנת 1773, נכללה בתחום אוסטריה. משנת 1815 נכללה העיירה בתחום פולין הקונגרסאית.

## יהודי פראמפול
ממוזער|בית הקברות היהודי בפראמפול.
התיעוד הראשון לקיום יישוב יהודי בעיירה הוא מתחילת המאה ה-17, אך באמצע אותה מאה נחרב היישוב במהלך פרעות ת"ח ות"ט. במהלך המאה ה-18 שוקמה הקהילה ביישוב, ובאמצע אותה מאה נבנה בה בית כנסת. מהמאה ה-19 הקימו היהודים מספר מפעלי תעשייה קטנים בעיירה.

בשנת 1921 נמנו בעיירה 1,465 יהודים, שהיוו רוב בקרב תושביה, אך בין מלחמות העולם עזבו את העיירה רבים מיהודיה. בשנים אלה התקיימה בעיירה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות כלפיהם מצד שכניהם הפולנים, שכללו התפרעויות אלימות, הצבת משמרות חרם בפתח חנויותיהם וחילול בית העלמין היהודי בעיירה.

### בשואה
ב-13 בספטמבר 1939 הפציצו מטוסים גרמניים את  העיירה, באופן שגרם כמעט לחורבנה המוחלט, ולעזיבת רוב תושביה. בתחילת אוקטובר 1939, בהתאם להסכם ריבנטרופ–מולוטוב, תפסו הגרמנים את השליטה בעיירה, והכפיפו את יהודיה ליודנרט שמונה בבילגוריי הסמוכה.

באביב 1941 הטילו הגרמנים הגבלות תנועה על יהודי העיירה, ורצחו בה משפחה יהודית. באוגוסט 1942, עם הגעת ידיעות על השמדת יהודי נפת לובלין, ניסו רוב יהודי העיירה למצוא מקומות מסתור בסביבתה. כאשר הגרמנים הגיעו לעיירה, רצחו בה אלו מספר יהודים שאיתרו במקומות מסתור. בנובמבר 1942 רוכזו היהודים שנותרו בעיירה בכיכר השוק בה, והוצעדו בידי מלווים אוקראינים כ-22 ק"מ עד תחנת הרכבת בזווייז'ינייץ, תוך ירי ברבים מהם בדרך. לאחר סלקציה, שולחו רוב יהודי העיירה למחנה ההשמדה בלז'ץ, וכמה עשרות צעירים הועברו למיידנק.

## קישורים חיצוניים

* 
* 
* פרמפול באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קטגוריה:יישובים שהוקמו ב-1705
מכוון (גאומטריה)

ממוזער|שמאל|150px|חרוט מעגלי. הקו המסומן באדום מציין את המכוון של החרוט, הקו הכחול מציין את אחד מהקווים היוצרים שלו, והנקודה הכתומה היא הקדקוד.
**מכוון** הוא עקומה מישורית  סגורה התוחמת את בסיס החרוט. צורת המכוון ומיקום קדקוד החרוט במרחב ביחס אליו, הם שקובעים את צורת החרוט. מעטפת החרוט היא תולדה של חיבור כל נקודות המכוון לקדקוד בקווים ישרים. המכוון הוא למעשה הקו המפריד בין בסיס החרוט למעטפת שלו. קיימים גופים גאומטריים, כמו החרוט הדו-צדדי אשר להם יותר ממכוון אחד. קיימים גם גופים כמו הספריקון (Sphericon) אשר המכוונים שלהם אינם עקומות סגורות. 
## סוגי מכוונים
**מכוון מעגלי** - לרוב החרוטים המוכרים יש מכוון שצורתו מעגל. במקרה זה אורך המכוון שווה להיקף מעגל הבסיס השווה ל- \ 2 \pi R, כש-R הוא רדיוס המעגל. פריסה של מעטפת חרוט בעל מכוון מעגלי יוצרת גזרה שרדיוסה שווה לאורך הקו היוצר של החרוט, ואורך הקשת  שלה שווה לאורך המכוון.

**מכוון מצולע** - מכוון שצורתו מצולע יוצר חרוט שצורתו היא, למעשה, צורת פירמידה. כך, מכוון שצורתו ריבוע יוצר פירמידה ריבועית, וכן הלאה. פריסה של חרוט מצולע יוצרת מצולע קעור שמספר צלעותיו גדול בשתיים ממספר צלעות המכוון. ממוזער|שמאל|150px|פירמידה ריבועית היא חרוט בעל מכוון ריבועי. הקו המסומן באדום מציין את המכוון. ממוזער|שמאל|150px|פירמידה מחומשת היא חרוט בעל מכוון מחומש. הקו המסומן באדום מציין את המכוון. **מכוון כלשהו** - צורת המכוון בחרוט יכולה גם להיות צורה אקראית. במקרה כזה גם החרוט שיתקבל הוא חרוט אקראי. ממוזער|שמאל|150px| חרוט אקראי הוא חרוט שצורת המכוון שלו אקראית. הקו המסומן באדום מציין את המכוון.

קטגוריה:גאומטריה
חרונימו רולי

**חרונימו רולי** (בספרדית: **Gerónimo Rulli**; נולד ב-20 במאי 1992 בלה פלאטה שבארגנטינה) הוא כדורגלן ארגנטינאי המשחק בעמדת השוער בקבוצת אולימפיק מרסיי ובנבחרת ארגנטינה.

## קריירת מועדונים
### אסטודיאנטס
רולי נולד בלה פלאטה, בירת פרובינציית בואנוס איירס שבארגנטינה. הוא גדל במחלקת הנוער של אסטודיאנטס ועלה לקבוצה הבוגרת בשנת 2012, כגיבוי לחוסטו ויאר ולאגוסטין סילבה. ב-3 באפריל 2014, בשל עזיבתו של ויאר לנסיונל ופציעתו של סילבה, ערך את הופעת הבכורה שלו בקבוצה, כשפתח בהרכב בהפסד 0–1 לארסנאל דה סארנדי. רולי שיחק ב-11 משחקים באותה העונה, ובעונת 2013/2014 היה לשוער הראשון של הקבוצה ושיחק בכל המשחקים.

### דפורטיבו מלדונדו
בחודש יוני 2014 חתם רולי בדפורטיבו מלדונדו.

### ריאל סוסיאדד
ב-24 ביולי 2014, כחודש לאחר שחתם בדפורטיבו מלדונדו, הושאל לריאל סוסיאדד הספרדית. ב-28 באוגוסט 2014 ערך את הופעת הבכורה שלו בקבוצה, כשפתח בהרכב והוחלף בדקה ה-85 בשל פציעה בקרסול בהפסד החוץ 0–3 נגד קרסנודאר בשלב פלייאוף ההעפלה לליגה האירופית לעונת 2014/2015. הוא חזר לשחק בחודש נובמבר, וערך את הופעת הבכורה שלו בליגת העל הספרדית ב-20 בדצמבר 2014, כשפתח בהרכב בתיקו 1-1 נגד לבאנטה. ב-4 בינואר 2015 עזר לקבוצתו לנצח את ברצלונה בתוצאה 0–1 בעזרת מספר הצלות חשובות.

ב-4 ביולי 2015 הוארכה השאלתו של רולי בעונה נוספת. ב-19 ביולי 2016 חתם רולי במנצ'סטר סיטי האנגלית. ב-10 באוגוסט הושאל בחזרה לריאל סוסיאדד. ב-13 באוגוסט 2019 הושאל למונפלייה לעונה אחת.

### ויאריאל
ב-4 בספטמבר 2020 חתם לארבע שנים בוויאריאל.

ב-26 במאי 2021 זכה עם ויאריאל בליגת האירופית לאחר ניצחון בבעיטות הכרעה על מנצ'סטר יונייטד.

### אייאקס
ב-6 בינואר 2023 חתם לשלוש וחצי שנים באייאקס. ב-11 בינואר ערך את הופעתו הבכורה נגד דן בוס בגביע ההולנדי.

### מרסיי
ב-11 באוגוסט 2024 חתם באולימפיק מרסיי.

## קריירה בינלאומית
ב-20 במרץ 2015 זומן רולי לראשונה לסגל נבחרת ארגנטינה לקראת משחקי הידידות נגד אל סלבדור ואקוודור, אך לא שיחק. ב-7 בספטמבר 2018 ערך את הופעתו הבכורה בנבחרת בניצחון 0–3 על  במשחק ידידות.

נכלל בסגל נבחרת ארגנטינה בטורניר מונדיאל 2022.

נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024).

## תארים
### מועדונים
'''ויאריאל'''
* הליגה האירופית: 2020/2021

### נבחרת
* גביע העולם: 2022
* הפיינליסימה: 2022
### אישיים
* פרס אובלדו פיליול (השוער בעל ממוצע הספיגה הנמוך ביותר): טורנאו פינאל 2014

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני אסטודיאנטס לה פלאטה
קטגוריה:כדורגלני דפורטיבו מלדונדו
קטגוריה:כדורגלני ריאל סוסיאדד
קטגוריה:כדורגלני מנצ'סטר סיטי
קטגוריה:כדורגלני מונפלייה
קטגוריה:כדורגלני נבחרת ארגנטינה
קטגוריה:כדורגלני ויאריאל
קטגוריה:כדורגלני אייאקס
קטגוריה:כדורגלני אולימפיק מרסיי
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בצרפת
קטגוריה:ספורטאים ארגנטינאים בהולנד
קטגוריה:כדורגלנים ארגנטינאים באולימפיאדת ריו דה ז'ניירו (2016)
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלנים ארגנטינאים באולימפיאדת פריז (2024)
קטגוריה:ארגנטינאים שנולדו ב-1992
קרלוס מרטינס

**קרלוס מרטינס דיאס** (בספרדית: **Carlos Martínez Díez**; נולד ב-9 באפריל 1986 בלודוסה שבנווארה, ספרד) הוא כדורגלן עבר ספרדי ששיחק בעמדת המגן הימני.

## קריירת מועדונים
מרטינס נולד בלודוסה שבנווארה, ספרד. בצעירותו שיחק בקבוצה המקומית, איסארה, ובגיל 13 עבר לריאל סוסיאדד. בעונת 2004/2005 הוא החל לשחק בקבוצת המילואים של המועדון, ריאל סוסיאדד ב', אשר שיחקה בליגה הספרדית השלישית. בעונת 2007/2008, בה שיחקה ריאל סוסיאדד בליגת המשנה הספרדית לאחר 40 שנים בליגת העל, החל לשחק מרטינס בקבוצה. ב-26 באוגוסט 2007 הוא ערך את הופעת הבכורה שלו בליגה בהפסד הקבוצה לקאסטיון בתוצאה 2-0, וב-25 בנובמבר 2007 הבקיע את שער הבכורה שלו בניצחון 3-0 על מאלגה. בעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל, שיחק מרטינס ב-23 משחקים, מתוכם פתח בהרכב ב-22. את הופעת הבכורה שלו בליגת העל ערך ב-29 באוגוסט 2010 כששיחק 90 דקות בניצחון 1-0 נגד ויאריאל.

## קישורים חיצוניים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל סוסיאדד
קטגוריה:ספרדים שנולדו ב-1986
מיקל גונסאלס

**מיקל גונסאלס מרטינס** (בספרדית: **Mikel González Martínez**; נולד ב-24 בספטמבר 1985 במונדרגון שבחבל הבסקים, ספרד), הוא כדורגלן עבר ספרדי ששיחק בעמדת הבלם.

## קריירת מועדונים
גונסאלס נולד במונדרגון שבחבל הבסקים, ספרד. הוא גדל במחלקת הנוער של ריאל סוסיאדד. בעונת 2004/2005 הוא החל לשחק בקבוצת המילואים של המועדון, ריאל סוסיאדד ב', ששיחקה בליגה הספרדית השלישית. ב-19 בספטמבר 2005 ערך גונסאלס את הופעת הבכורה שלו בריאל סוסיאדד בהפסד הליגה בתוצאה 2–5 למיורקה, ובהמשך העונה ערך שתי הופעות נוספות. במהלך שלוש השנים בהן שיחקה ריאל סוסיאדד בליגת המשנה הספרדית לאחר 40 שנים בליגת העל, הפך גונסאלס לשחקן הרכב, ובעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל, שיחק גונסאלס ב-35 משחקים והבקיע שער אחד, נגד ויאריאל ב'. בעונת 2010/2011, בה ריאל סוסיאדד סיימה במקום החמישי בליגה, שיחק גונסאלס ב-32 משחקים, מתוכם פתח בהרכב ב-30, אך בחודש ינואר 2011 איבד מחשיבותו בהרכב עם הגעתו של הבלם הנורווגי ודים דמידוב ופריצתו של תוצר מחלקת הנוער איניגו מרטינס. בעונות הבאות חזר גונסאלס להרכב הפותח לצדו של מרטינס. בעונת 2012/2013, בה סיימה ריאל סוסיאדד במקום הרביעי בליגה וחזרה לליגת האלופות לאחר עשור, פתח גונסאלס בהרכב ב-34 משחקי ליגה.

ב-29 באוגוסט 2017 עזב לראשונה בקריירה את סוסיאדד, והצטרף לריאל סרגוסה מליגת המשנה.

ב-8 ביולי 2018 חתם בא.א.ק. לרנקה הקפריסאית.

## קישורים חיצוניים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני ריאל סוסיאדד
קטגוריה:כדורגלני ריאל סרגוסה
קטגוריה:כדורגלני א.א.ק. לרנקה
קטגוריה:ספורטאים ספרדים בקפריסין
קטגוריה:ספרדים שנולדו ב-1985
רובן פארדו

**רובן פארדו גוטיירס** (בספרדית: **Rubén Pardo Gutiérrez**; נולד ב-22 באוקטובר 1992 בלוגרוניו שבלה ריוחה, ספרד) הוא כדורגלן ספרדי המשחק בעמדת הקשר בקבוצת אריס סלוניקי.

## קריירת מועדונים
פארדו נולד בלוגרוניו שבלה ריוחה, ספרד. הוא גדל במחלקת הנוער של ריאל סוסיאדד. ב-9 באוקטובר 2010 הוא ערך את הופעת בקבוצת המילואים של המועדון, ריאל סוסיאדד ב', אשר שיחקה בליגה הספרדית השלישית, בניצחון 0–1 נגד קאודאל. באותה עונה סיימה ריאל סוסיאדד במקום הראשון בליגת המשנה ועלתה לליגת העל. ב-29 באוקטובר 2011 ערך פארדו את הופעת הבכורה שלו בריאל סוסיאדד בהפסד הליגה בתוצאה 0–1 נגד ריאל מדריד, כשעלה כמחליף בדקות האחרונות של המשחק. ב-13 בפברואר 2012 הבקיע פארדו את שער הבכורה שלו בקבוצה, בניצחון הליגה בתוצאה 0–2 נגד סביליה. ב-9 במאי 2014 חידש פארדו את חוזהו בריאל סוסיאדד עד לשנת 2018.

ב-24 בינואר 2017 הושאל פארדו עד לסיום העונה לריאל בטיס.

ב-31 בינואר 2020 חתם לשנתיים וחצי בבורדו. ב-28 בספטמבר 2020 הושאל ללגאנס לעונה אחת. בסיומה חתם באופן קבוע בקבוצה.

ב-29 באוגוסט 2023 חתם באריס סלוניקי היוונית.

## תארים
### כשחקן
#### נבחרת ספרד עד גיל 19
* אליפות אירופה עד גיל 19 (1): 2011

## קישורים חיצוניים

קטגוריה:קשרי כדורגל ספרדים
קטגוריה:כדורגלני ריאל סוסיאדד
קטגוריה:כדורגלני ריאל בטיס
קטגוריה:כדורגלנים ספרדים
קטגוריה:כדורגלני בורדו
קטגוריה:כדורגלני לגנס
קטגוריה:כדורגלני אריס סלוניקי
קטגוריה:ספרדים שנולדו ב-1992
ארמיית המשמר השנייה

**ארמיית המשמר השנייה** (ברוסית: **гвардейская армия я-2**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר השנייה הוקמה על בסיס ארמיית המילואים הראשונה באוקטובר 1942 במהלך קרב סטלינגרד. הארמייה הוצבה באזור מחוז טמבוב ויועדה להתקפה צפויה על רוסטוב על הדון. עם זאת אז פתחו הגרמנים במבצע סופת חורף, וב-13 בדצמבר נענה סטלין לבקשת אלכסנדר ואסילבסקי (נציג הסטאבקה באזור סטלינגרד) להעביר את ארמיית המשמר השנייה תחת פיקוד חזית סטלינגרד, כדי לסייע בבלימת המתקפה הגרמנית. הארמייה נאלצה לעבור מרחק של למעלה מ-180 ק"מ מהעבר המזרחי של הוולגה בתנאי מזג אוויר קשים כדי להגיע ליעדה, והגעתה התעכבה למשך מספר ימים קריטיים. הארמייה לחמה נגד הגרמנים במהלך מבצע סטורן קטן.

הארמייה הועברה לאזור מצר פרקופ, היא נכללה בתוך החזית האוקראינית הרביעית. בין אפריל למאי 1944 לקחה חלק במתקפת קרים, ושחררה את העיר סבסטופול. לאחר מכן נכללה בתוך החזית הבלטית הראשונה, ולקחה חלק בשחרור בלארוס ולטביה. ב-10 באוקטובר 1944 היא השתתפה בכיבוש העיר ממל. בהמשך הוצבה תחת פיקוד החזית הבלארוסית השלישית ולקחה חלק פעיל במבצע פרוסיה המזרחית וכיבוש העיר קניגסברג. פורקה עם סיום המלחמה.
## מפקדים
* יעקב קרייזר (אוקטובר 1942 - נובמבר 1942)
* רודיון מלינובסקי (נובמבר 1942 - פברואר 1943)
* יעקב קרייזר (פברואר 1943 - יולי 1943)
* גאורגי זכרוב (יולי 1943 - יוני 1944)
* פרופירי צ'אנצ'יבדזה (יוני 1944 - אוקטובר 1945)

## קישורים חיצוניים

* ארמיית המשמר השנייה באתר samsv 
* ארמיית המשמר השנייה באתר bdsa 

## הערות שוליים

2
2
הפיגוע בג'קרטה (2016)

**הפיגוע בג'קרטה** היה מתקפת טרור משולבת שהתרחשה ב-14 בינואר 2016 במספר מוקדים מרכזיים בעיר ג'קרטה בירת אינדונזיה, הסמוכים לארמון הנשיאות איסטנה נגרה, למטה האו"ם, לשגרירויות טורקיה ופקיסטן ובאתרים מסחריים כמו סניף של רשת בתי הקפה סטארבקס. 14 מחבלים חמושים, ביצעו את המתקפה בו-זמנית באמצעות מטעני חבלה, ירי מנשק אוטומטי והשלכת רימוני יד. כתוצאה מההתקפה, נהרגו 8 בני אדם ונפצעו 24. המדינה האסלאמית נטלה אחריות על הפיגוע, אך ראש סוכנות הביון המרכזית, סוטיוסו, מסר כי אין כל ראיות המאששות כי אנשי דאעש אכן אחראים לפיגוע. בעקבות המתקפה הכריזו סינגפור ומלזיה על כוננות גבוהה במרכזי הערים וסביב שגרירויות ונציגויות של מדינות זרות.

## רקע
אף על פי שאינדונזיה אינה מעורבת בסכסוכים במזרח התיכון, חוותה המדינה אבדות כבדות כתוצאה ממספר התקפות טרור שבוצעו על ידי קיצוניים אסלאמיים בשני העשורים האחרונים של המאה ה-21.

## קישורים חיצוניים

## הערות שוליים

קטגוריה:פעולות טרור ב-2016
קטגוריה:ג'קרטה
קטגוריה:אינדונזיה: היסטוריה
ג'קרטה
ג'קרטה
קטגוריה:2016 באסיה
רפאע

**רִפאע** (בערבית: **الرفاع**) היא העיר השנייה בגודלה בממלכת בחריין. העיר מחולקת לשני רבעים - רפאע המזרחית ורפאע המערבית. העיר ממוקמת ברובה במחוז הדרום ועד לשנות העשרה של המאה העשרים ואחת הייתה ממוקמת במחוז המרכז, אותו סיפחו מחוז הבירה ומחוז הדרום. רוב תושבי העיר הם מוסלמים סונים. העיר גדלה במהירות: במפקד האוכלוסין ב-2001, האוכלוסייה מנתה כ-79,550 ובמפקד בשנת 2008 הוערכה אוכלוסייתה בכ-111,000.

רפאע היא העיר הגדולה ביותר בשטחה בבחריין.

## היסטוריה
רפאע הייתה בעבר היישוב המרכזי באי בחריין, עד שהוחלפה במנאמה במהלך המאה ה-19.

## רפאע המזרחית
רפאע המזרחית ידועה כמקום בילוי בבחריין, אטרקציה אחת ידועה היא מבצר רפאע, אשר ידוע גם בשם מבצר השייח' סלמאן בן אחמד אל פתח. ברובע יש כמה קניונים ושתי שדרות קניות עיקריות; בזאר רפאע (سوق الرفاع, סוק א-רפאע) והרחוב בוקווארה שמוביל אל השוק.

מתחם רפאע ויוז, שנוסד על ידי חברת הנדל"ן ארקפיטה, הוא מרכז מגורים ומסחר גדול. הפרויקט כולל אגמים מלאכותיים, בית ספר בינלאומי, אזורים מסחריים, מרכולים, ותהיה גישה לאוניברסיטה המלכותית לנשים שנפתחה ב-2006.

לולו היפרמרקט הוא מרכול ענק, תוספת טובה למרכזים המסחריים המתפתחים בקצב מואץ ביותר במקום. הרובע הוא בית למועדון כדורגל איסט רפאע מועדון המשחק בליגת העל של בחריין.

## רפאע המערבית
רפאע המערבית היא ברובה אזור מגורים. חלק מהמשפחה השלטת, שרים ומשקיעים עסקיים גרים שם. מלך בחריין חמד בן עיסא אאל ח'ליפה גר שם, כמו גם ראש הממשלה, ח'ליפה בן סלמאן אאל ח'ליפה. מגדל השעון המפורסם של רפאע ממוקם במרכז הרובע. הרובע הוא בית למועדון הכדורגל וסט רפאע, המשחק בליגת העל של בחריין.

## ספורט
ברפאע המזרחית נמצא האצטדיון הלאומי של בחריין, שבו משוחקים רוב משחקי כדורגל ואירועי הספורט החשובים בבחריין. לכל אחד מחלקי העיר יש מועדון כדורגל משלו ואצטדיון משלו.

## הערות שוליים

קטגוריה:בחריין: ערים
חנוך זונדל גרוסברג

הרב **חנוך זונדל גרוסברג** (ט' בטבת תרס"ד, 28 בדצמבר 1903 – י"ג באדר תשל"ז, 3 במרץ 1977) היה מחבר תורני. חבר מערכת האנציקלופדיה התלמודית ואוצר הפוסקים.

## קורותיו
נולד בירושלים לר' דובער, תלמידו של הרב יהושע ליב דיסקין, ולאיטה בת הרב אליהו יסילביץ מהורודנא. בגיל חמש התייתם מאמו.

למד ב"ישיבת מדרש בני ציון" וישיבת עץ חיים, שם נקשר לרב איסר זלמן מלצר. הוסמך להוראה על ידי הראי"ה קוק, הרב חיים זוננפלד, הרב שמשון אהרן פולונסקי ועוד. ספריו זכו להסכמות מרבני ירושלים מכל החוגים: הרבנים הראשיים לדורותיהם לצד רבני העדה החרדית.

התמסר בעיקר ללימוד מצוות התלויות בארץ, ואגב כך עמד בקשר עם החזון איש. היה חבר בוועדה למצוות התלויות בארץ של הרבנות הראשית לישראל ותמך בהיתר המכירה.

נשא את בת הרב נטע צבי וייס.

התגורר בעיר העתיקה, והחל משנת תש"ח בשכונת קטמון.

בשנת תשל"ה (1975) הוענק לו תואר יקיר ירושלים. על שמו רחוב בשכונת תל ארזה בירושלים.

## ספריו
* **תורת השמיטה** (מהדורה ראשונה תרצ"ח) על הלכות שמיטה.
* '''המעשר והתרומה''' (תרצ"ט ומהדורה מתוקנת תשי"ח) על הלכות תרומות ומעשרות.
* **נטע הילולים** על הלכות ערלה ונטע רבעי.
* **חוקות השדה** (תש"ך) - על הלכות כלאים.

ספריו אלה מצוטטים רבות בין העוסקים במצוות התלויות בארץ.
* **אגרת הפורים** על המעבר מעיר מוקפת חומה לשאינה מוקפת חומה והשלכותיו על הלכות פורים. במהדורה נוספת, תחת השם "אגרת הפורים השנית" (תשל"ו), נוספו גם דיני פורים משולש וערב פסח שחל בשבת.
* **זר התורה** (תשכ"ד) - הלכות קריאת התורה
* **חיי חנוך** (תשל"ב) - רעיונות על פרשיות השבוע, שרשם מדי מוצאי שבת ממה שהתחדש לו בשבת. כמה מפירושיו שולבו בפירוש דעת מקרא
* **חזון ישעיהו** (תש"ל) - חידושים על התנ"ך.
* **יד השל"ה** (תש"ל) - ליקוט מפירושי השל"ה על התנ"ך.
* **חזון למועד** (תשל"ה) - הלכות אבלות
* **חזון ציון** - הגהות על הש"ס (בכתב יד שטרם נדפס)

מלבד כתביו, השתתף בעריכת האנציקלופדיה התלמודית (כרכים א-ו) ואוצר הפוסקים על שולחן ערוך אבן העזר. בנוסף, ערך את הגהות החתם סופר על שולחן ערוך אורח חיים שנדפסו, לצד אחרונים נוספים, בספר **זר השולחן** (לוין-אפשטיין תשי"ז).

ספרי הלכה נוספים שחיבר כבר בגיל 19 נותרו בכתב יד ואבדו עם כיבוש העיר העתיקה בידי הירדנים בתש"ח.

## קונטרסים ומאמרים
הרב גרוסברג פרסם סדרת מאמרים נוספים, חלקם כקונטרס שהדפיס וחלקם כמאמרים בביטאונים תורניים מכל החוגים הדתיים, כמו נועם, כרם ציון, המעיין, אור תורה, התורה והמדינה, שנה בשנה, שמעתין ועוד. רבים ממאמריו כונסו לאחר פטירתו בספר **משנת חנוך** (ירושלים תשס"ב).

מבין הקונטרסים:

* **דרישת צבי** (תש"א) - דיני הרואה את ירושלים והמקדש וערי יהודה בחורבנם.
* **דובר מישרים** (תשט"ז) לבירור והצדקת מנהג ארץ ישראל בעניין זמן צאת הכוכבים.
* **נבואה שעריך** (תשכ"ח, בעקבות מלחמת ששת הימים) - דיני הכניסה להר הבית וכניסת כהנים לקבר רחל

## לקריאה נוספת
**ארחות חיים**, מבוא לספר **משנת חנוך**, מאת הרב אהרן דב שאג, חתן הרב גרוסברג.

## קישורים חיצוניים
* מקורות על מערת המכפלה, באתר דעת
* 

## הערות שוליים

קטגוריה:עורכי האנציקלופדיה התלמודית
קטגוריה:מחברי ספרות תורנית
קטגוריה:מחברי ספרי הלכה
קטגוריה:אנשי היישוב ילידי הארץ
קטגוריה:יקירי ירושלים
קטגוריה:קטמון: רבנים
קטגוריה:ישראלים שנולדו ב-1904
קטגוריה:ישראלים שנפטרו ב-1977
רבקה נייט

**רבקה נייט** (באנגלית: **Rebecca Night**; נולדה בשם רבקה הרדוויק ב-13 ביולי 1985) היא שחקנית אנגלייה. היא כיכבה בתפקיד הראשי בעיבוד של BBC Four לרומן "פאני היל" בבימויו של ג'יימס הוז.

## ביוגרפיה
נייט נולדה בעיר פול שבדורסט. היא למדה בבית הספר "יארלס" באפטון שבדורסט שם השתתפה בהפקות מוזיקליות שנתיות. אחרי כן למדה בבית הספר פארקסטון בפוּל וב-"Brownsea Open Air Theatre". נייט הייתה חברה ב"תיאטרון הלאומי לנוער", במסגרתו הופיעה בתפקיד הירו במחזה "מהומה רבה על לא דבר".

ב-2005 סיימה תואר בבית הספר למשחק "רוז ברופורד קולג'" וזכתה שם לשבחים על משחקה במחזה "After Miss Julie"  מאת פטריק מרבר.

תפקידה הבולט ביותר של נייט על במת התיאטרון הוא במחזה "חשיבותה של רצינות" מאת אוסקר ויילד שהועלה בווסט אנד.

נייט השתתפה בשתי סדרות דרמה של ITV. האחת "אנקת גבהים" בתפקיד קתרין לינטון, והשנייה "Caught in a Trap", שביים מייקל סמואלס, בתפקיד בקי.

## חיים אישיים
נייט נשואה לשחקן הארי האדן-פטון אותו הכירה כששיחקו יחד במחזה "חשיבותה של רצינות".

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1985
חיוויאי חום

**חיוויאי חום** (שם מדעי: *Circaetus cinereus*) הוא מין של דורס יום ממשפחת הנציים החי באפריקה שמדרום לסהרה.
## מאפיינים
החיוויאי החום חי בטבע ברחבי דרום ומזרח אפריקה לרבות מסודאן ודרום אפריקה עד מאורטניה וסנגל. הוא מצוי במישורים פתוחים כולל במדבריות.

אורכו 60–70 ס"מ ומשקלו מגיע עד 2.5 ק"ג. עם זאת הוא נחשב לממוצע ממדים בין העופות הדורסים. נוצותיו חומות והעיניים הגדולות בעלי נוצות אפורות סביבם וסביב המקור. כלשאר החיוויאים עינייו צהובות עזות.

החיוויאי ניזון בעיקר מנחשים שהוא מאתר במעופו ואז יורד לקרקע כדי לחטוף אותם ולהורגם עם טפריו או מקורו. הוא יכול גם לצוד נחשים ארסיים כמ הקוברה או הביטיס ויש לו ציפוי קרני על רגליו המגן עליו מהכשות. לעיתים נדירות יותר הוא ניזון מיונקים קטנים ומלטאות.

החיוויאים משתלטים על קן קיים ומטילים בפנים ביצה אחת עליה דוגרת הנקבה.

## קישורים חיצוניים

## הערות שוליים

קטגוריה:חיוויאי
קטגוריה:טקסונים שתוארו בידי לואי-פייר וייו
קטגוריה:בעלי חיים שתוארו ב-1818
חיוויאי שחור-חזה

**חיוויאי שחור־חזה** (שם מדעי: *Circaetus pectoralis*) הוא עוף דורס בינוני מהסוג חיוויאי. בעבר נחשב לתת־מין של חיוויאי הנחשים או של חיוויאי ביאודיום (*Circaetus beaudouini*).
## מאפיינים
לחיוויאי חזה וראש שחורים או חומים כהים ובטן לבנה מתחת. גם החלק החיצוני של הכנפיים והזנב חומים כהים. אורכו של החיוויאי 65 ס"מ ומשקלו 1-2.5 ק"ג. הנקבות גדולות מהזכרים. כמו שאר החיוויאים העיניים שלו צהובות.

חיוויאי זה מצוי באזורים פתוחים מאתיופיה וסודאן עד דרום אפריקה ומערבה עד אנגולה. האוכלוסייה העולמית איננה נמצאת בסכנת הכחדה. הוא יכול לשרוד באזורים חמים וצחיחים כולל במדבר, אך צריך עצים לקנן עליהם וכן צל. את הנוזלים הוא משיג מטרפו שהוא צד. הוא מתמחה בציד נחשים כולל נחשים ארסיים כמו הקוברה והעכן. בנוסף על נחשים הוא יצוד לטאות, יונקים וצפרדעים.

הנקבה של החיוויאי מטילה ביצה אחת ומטפלת בה לבדה. הביצה בוקעת לאחר 50 יום והגוזל פורח לאחר 3 חודשים.

## קישורים חיצוניים

* חיוויאי שחור חזה באתר הרשימה האדומה של IUCN

## הערות שוליים

קטגוריה:חיוויאי
קטגוריה:אתיופיה: עופות
קטגוריה:אנגולה: עופות